Diari Oficial de la Generalitat Valenciana


Sumari del DOGV 6890, del 26-10-2012 (2012/9584)

RESOLUCIÓ de 5 d'octubre de 2012, del rector de la Universitat Politècnica de València, relativa a la creació i modificació de diversos fitxers automatitzats d'aquesta Administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/10/05/(1)/dof/vci/html**

### Dades del document

Número de DOGV
:   6890

Data del DOGV
:   26-10-2012

Secció del DOGV
:   I. DISPOSICIONS GENERALS

Número del document
:   2012/9584


Data del document
:   05-10-2012

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * legislació
    * universitat
    * dades personals

RESOLUCIÓ de 5 d'octubre de 2012, del rector de la Universitat Politècnica de València, relativa a la creació i modificació de diversos fitxers automatitzats d'aquesta Administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2012/9584]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només pot fer-se mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació dels fitxers que es detallen en els annexos I i II d'aquesta disposició.  
  
Segon  
Aprovar la modificació del fitxer que es detalla en l'annex III d'aquesta disposició.  
  
Tercer  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Quart  
Els responsables dels fitxers automatitzats detallats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Cinquè  
Els afectats pels fitxers automatitzats detallats en els annexos poden exercir-ne el dret d'accés, de rectificació i de cancel·lació de les dades, davant de l'òrgan competent i de la manera reglamentàriament establida, en els casos previstos en la legislació vigent.  
  
Sisè  
En els casos que es preveuen comunicacions de dades, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Setè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 5 d'octubre de 2012.- El rector: Juan Juliá Igual.  
  
  
ANNEX I  
  
Fitxer: Fitxer de la Xarxa d'Investigació Internacional en Comptabilitat per a Cooperatives i Mútues (ACCOOP).  
Finalitat i usos previstos: gestió de la xarxa d'investigació internacional en comptabilitat per a cooperatives i mútues (ACCOOP) (International Research Network on Accounting for Cooperatives and Mutal Entities).  
Persones i col·lectius de què s'obtenen les dades o que estan obligats a subministrar-les:  
Acadèmics, investigadors i altres professionals relacionats amb la comptabilitat de cooperatives i mútues que han sol·licitat formar-ne part.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, dades acadèmiques i professionals, adreça postal, adreça de correu electrònic, pàgina web amb les seues dades professionals, número de telèfon, número de fax.  
Sistema de tractament de les dades: automatitzat.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.   
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX II  
  
Fitxer: Contactes d'INGENIO (CSIC-UPV).  
Finalitat i usos previstos: gestió de les dades de les persones que tinguen relació d'estada o visita amb l'Institut INGENIO (CSIC-UPV) i/o col·laboren en les activitats de l'institut. Difusió de les activitats de seminaris, conferències, congressos, Workshops i de l'Institut INGENIO. Gestió de la participació dels ponents dels esdeveniments de l'Institut INGENIO (CSIC-UPV).  
Persones i col·lectius de què s'obtenen les dades o que estan obligats a subministrar-les: investigadors amb temes d'investigació comuns o interessats en els de l'Institut INGENIO (CSIC-UPV). Investigadors col·laboradors a l'institut.  
Procediment de recollida de les dades: mixt.  
Estructura bàsica del fitxer i descripció de les dades recollides: document nacional d'identitat, nom, cognoms, foto, sexe, data de naixement, número de telèfon, adreça postal, adreça de correu electrònic, dades sobre característiques personals, dades acadèmiques i professionals.  
Sistema de tractament de les dades: mixt.  
Cessions de dades previstes: no cap.  
Òrgans de les administracions responsables del fitxer: Universitat Politècnica de València.   
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX III  
  
Fitxer: Servei d'Esports.  
Finalitat i usos previstos: gestió administrativa i organitzativa dels usuaris de les instal·lacions esportives de la Universitat Politècnica de València, així com dels usuaris dels programes d'activitats, escoles esportives, competicions i esdeveniments organitzats pel Servei d'Esports o en col·laboració amb altres institucions, activitats de formació i programes de suport a l'esportista d'alt nivell, usuaris del Club Esportiu de la UPV (Universitat Politècnica de València) i de l'Associació de Voluntaris Esportius del Servei d'Esports. Difusió dels esdeveniments organitzats pel Servei d'Esports.   
Persones i col·lectius de què s'obtenen les dades o que estan obligats a subministrar-les: alumnes, personal d'administració i serveis i personal docent investigador de la UPV, personal d'instituts i centres d'investigació de la UPV, així com de centres i col·legis adscrits a la UPV, persones externes a la UPV que sol·liciten ser usuari vinculat al Servei d'Esports, o que participen en competicions organitzades per la UPV, membres federats pel club esportiu de la UPV i persones que pertanyen a l'Associació de Voluntaris Esportius.  
  
Procediment de recollida de les dades: formularis, transmissió electrònica de dades i enquestes.  
Estructura bàsica del fitxer i descripció de les dades recollides: dades de caràcter identificatiu, document nacional d'identitat, número d'identificació fiscal, nom i cognoms, adreça de l'alumne, telèfon de l'alumne, adreça de correu electrònic, dades acadèmiques i professionals i sancions administratives.  
Sistema de tractament de les dades: automatitzat.   
Cessions de dades previstes: organismes de l'Administració general de l'Estat, administracions autonòmiques i administracions locals, altres universitats i entitats que gestionen subvencions esportives oficials i/o organitzen competicions esportives. Empreses fundacions i entitats que persegueixen finalitats de gestió, promoció i realització d'activitats esportives o en l'àmbit esportiu.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell mitjà.


Còpia Permalink ELI